open-index/open-wikipedia-markdown huggingface dataset:
Εδουάρδος Κάρολος Χάουαρντ

Ο **Εδουάρδος Κάρολος** **Χάουαρντ**, αγγλ.: *Edward Charles Howard, FRS* (28 Μαΐου 1774 – 28 Σεπτεμβρίου 1816)  ο νεότερος αδελφός του Βερνάρδου Χάουαρντ 12ου δούκα του Νόρφολκ, ήταν Βρετανός χημικός, που έχει περιγραφεί ως «ο πρώτος χημικός μηχανικός οποιασδήποτε διακεκριμένης θέσης». 

## Σταδιοδρομία
Τον Ιανουάριο του 1799 εξελέγη Mέλος της Βασιλικής Εταιρείας (FRS), και το 1800 του απονεμήθηκε το μετάλλιο Κόπλεϋ για την εργασία του στον υδράργυρο.  Ανακάλυψε τον *με κρότο υδράργυρο*, ένα ισχυρό πρωτογενές εκρηκτικό. Το 1813 εφηύρε μία μέθοδο ραφιναρίσματος της ζάχαρης, η οποία περιελάμβανε το βράσιμο του χυμού από ζαχαροκάλαμο όχι σε ανοιχτό βραστήρα, αλλά σε κλειστό δοχείο που θερμαινόταν με ατμό και διατηρούνταν υπό μερικό κενό. Σε μειωμένη πίεση, το νερό βράζει σε χαμηλότερη θερμοκρασία, και έτσι η ανάπτυξη του Χάουαρντ εξοικονόμησε καύσιμα, και μείωσε την ποσότητα ζάχαρης που χάνεται μέσω της καραμελοποίησης. Η εφεύρεση, γνωστή ως "τηγάνι κενού του Χάουαρντ", εξακολουθεί να χρησιμοποιείται.

Ο Χάουαρντ ενδιαφερόταν επίσης για τη σύνθεση των μετεωριτών, ειδικά εκείνων από «φυσικό σίδηρο». Διαπίστωσε ότι πολλοί από αυτούς περιείχαν ένα κράμα νικελίου και σιδήρου που δεν υπήρχε στη Γη, και ως εκ τούτου, μπορεί να έπεσε από τον ουρανό.  Ένας τύπος μετεωρίτη είναι πλέον γνωστός ως Χαουαρδίτης.

## Οικογένεια
Ο Χάουαρντ νυμφεύτηκε την Ελισάβετ Μέικοκ, κόρη του Γουλιέλμου Μέικοκ, και απέκτησαν δύο κόρες, την:
* Ελισάβετ (απεβ. 1835) και την:
* Ιουλία Βαρβάρα (απεβ. 1856), παντρεύτηκε τον Ερρίκο Στάφορντ-Τζέρνινγκχαμ 9ο βαρόνο του Στάφορντ, αλλά δεν απέκτησαν παιδιά. Και έναν γιο, τον:
* Εδουάρδο Τζάιλς Χάουαρντ (1805–1840). Ο γιος τους ήταν πατέρας του:
** Εδουάρδου Ερρίκου καρδινάλιου Χάουαρντ (1829–1892). 

## Δείτε επίσης
* Γλωσσάριο μετεωριτών

## Αναφορές

## Περαιτέρω ανάγνωση
* 
* 
* 

Κατηγορία:Εταίροι της Βασιλικής Εταιρείας
Κατηγορία:Βρετανοί χημικοί
Εδουάρδος Ερρίκος Χάουαρντ

Ο **Εδουάρδος Ερρίκος Χάουαρντ, αγγλ.: Edward Henry Howard** (13 Φεβρουαρίου 1829 – 16 Σεπτεμβρίου 1892) ήταν Άγγλος καθολικός ιερέας και αρχιεπίσκοπος, ο οποίος χειροτονήθηκε καρδινάλιος το 1877.   Ήταν συγγενής των δουκών του Νόρφολκ.

Ο πάπας Φραγκίσκος είναι ως επίσκοπος 7ος στη σειρά χειροτονίας από τον επίσκοπο Εδουάρδο Ερρίκο..

## Ο βίος του
Ο Χάουαρντ ήταν γιος του Εδουάρδου Τζάιλς Χάουαρντ, από τον γάμο του με την Φράνσις Άννα Χένετζ, και σπούδασε στο Κολέγιο Σαιντ Μαίρυ στο Όσκοτ. Ο πατέρας του ήταν γιος του Εδουάρδου Καρόλου Χάουαρντ, νεότερου αδελφού του Βερνάρδου Χάουαρντ 12ου δούκα του Νόρφολκ.  Η αδελφή του πατέρα του, Ιουλία Βαρβάρρα Χάουαρντ, ήταν παντρεμένη με τον Ερρίκο Στάφορντ-Τζέρνινγκχαμ 9ο βαρόνο του Στάφορντ, από το 1829 μέχρι το τέλος της το 1856. 

Μετά από μία σύντομη θητεία ως αξιωματικός του Βρετανικού Στρατού με τους Ναυαγοσώστες, κατά τη διάρκεια της οποίας διοικούσε το απόσπασμα που συνόδευε τη νεκροφόρα στην κηδεία του δούκα του Ουέλινγκτον το 1852,  ο Χάουαρντ παραιτήθηκε από τη θητεία του για να σπουδάσει ιεροσύνη στην Ακαδημία Ευγενών Εκκλησιαστικών στη Ρώμη, και χειροτονήθηκε ιερέας το 1854. Υπηρέτησε ως ιεραπόστολος στην Γκόα της Πορτογαλικής Ινδίας. Μετά την επιστροφή του στη Ρώμη, συνέχισε να εργάζεται με Άγγλους που επιθυμούσαν να μεταστραφούν από τον Αγγλικανισμό στον Καθολικισμό. Τον Ιούνιο του 1871 έγινε τιτουλάριος αρχιεπίσκοπος Νεοκαισαρείας in partibus, και βοηθός επίσκοπος του καρδινάλιου επισκόπου του Φρασκάτι.

Ο Χάουαρντ προήχθη σε καρδινάλιο-ιερέα του Σάντι Τζοβάννι ε Παόλο στις 12 Μαρτίου 1877, και το 1878 διορίστηκε Προστάτης του Αγγλικού Κολεγίου στη Ρώμη, ενός ιδρύματος στο οποίο αργότερα άφησε την πολύτιμη βιβλιοθήκη του. Για περίπου έναν χρόνο, ήταν παπικός απεσταλμένος στην Γκόα της Ινδίας, για να διαπραγματευτεί μεταξύ των βρετανικών και των πορτογαλικών αρχών την επίλυση των προβλημάτων, που αφορούσαν την εκκλησιαστική κυβέρνηση της επαρχίας της Γκόα. Ήθελε να γίνει ιεραπόστολος στην Ανατολή, αλλά ο πάπας Πίος Θ΄ επέμεινε να παραμείνει στη Ρώμη. Υπηρέτησε στην ποιμαντική διακονία στη Ρώμη ως εξομολόγος των φτωχών και των στρατιωτών. Τον Δεκέμβριο του 1881 έγινε αρχιερέας της Βασιλικής του Αγίου Πέτρου. Στις 24 Μαρτίου 1884 έγινε καρδινάλιος-επίσκοπος της προαστιακής επισκοπής του Φρασκάτι.

Λόγω επιδείνωσης της υγείας του, αποσύρθηκε στο Μπράιτον λίγο πριν από το τέλος του, το οποίο συνέβη στις 16 Σεπτεμβρίου 1892. Είναι θαμμένος στο παρεκκλήσιο ΦιτςΆλαν στο Άρουντελ του Δυτικού Σάσεξ.

## Τιμητικές διακρίσεις
* Knight Grand Cross of the Royal Order of Kalākaua I, *1881*

## Αναφορές

## Εξωτερικοί σύνδεσμοι
* Ντάντλεϊ Μπάξτερ, ''Κάρντιναλς της Αγγλίας,'' σελίδες 82–85
* Νέα Ζηλανδική Πινακίδα, ''Ο Νέος Άγγλος Καρδινάλιος''
* Τζον Μάρτιν Ρόμπινσον, *Ο Δούκας του Νόρφολκ, Μια ιστορία για την πεντηκοστή επέτειο*

Κατηγορία:Οικογένεια Χάουαρντ (αγγλική αριστοκρατία)
Γκρέβιλ Χάουαρντ, βαρόνος Χάουαρντ του Ράιζινγκ

Ο **Γκρέβιλ Πάτρικ Τσαρλς Χάουαρντ, βαρόνος Χάουαρντ του Ράιζινγκ**, αγγλ.: *Greville Patrick Charles Howard, Baron Howard of Rising* (γενν. 22 Απριλίου 1941) είναι Βρετανός Συντηρητικός πολιτικός, και πριν από τις γενικές εκλογές του 2010, διετέλεσε υπουργός της αντιπολίτευσης και σκιώδης υπουργός για το Υπουργικό Συμβούλιο, το Υπουργείο Οικονομικών και τον Πολιτισμό, τα ΜΜΕ και τον Αθλητισμό.

## Πρώιμη ζωή
Σπούδασε στο Κολέγιο Ήτον. Μεταξύ 1968 και 1970 διετέλεσε Ιδιωτικός Γραμματέας του Ένοχ Πάουελ. Ο Χάουαρντ διετέλεσε περαιτέρω Διευθυντής του Keep Trust από το 1980 έως το 1987, του Fortress Trust από το 1989 έως το 1993, και είναι Διευθυντής της Fortress Holdings από το 1993.

## Πολιτική σταδιοδρομία
Στις 4 Ιουνίου 2004 διορίστηκε ισόβιος ομότιμος ως βαρόνος Χάουαρντ του Ράιζινγκ, του Κάστρου Ράιζινγκ στην κομητεία του Νόρφολκ.  

Είναι δημοτικός σύμβουλος στο Συμβούλιο του Kινγκ'ς Λυνν και του Δυτικού Νόρφολκ από το 2003. 

Μία μεζονέτα στο Γουέστμινστερ, ιδιοκτησίας του Χάουαρντ, έχει χρησιμοποιηθεί σε διάφορες χρονικές περιόδους ως αρχηγείο για πολιτικές εκστρατείες του Συντηρητικού Κόμματος, συμπεριλαμβανομένης της εκστρατείας του Μάικλ Πορτίγιο για την ηγεσία του κόμματος το 1995, της εκστρατείας του Μπόρις Τζόνσον για την ηγεσία του κόμματος το 2019,  και πιο πρόσφατα της εκστρατείας της Λιζ Τρας για την ηγεσία του κόμματος το 2022. 

## Καταγωγή
Μέλος της με επιρροή Οικογένειας Χάουαρντ, ο Γκρέβιλ είναι γιος του αντισυνταγματάρχη Ερρίκου Ρέντβερς Γκρέβιλ Χάουαρντ (1911–1978), γιου του σερ Καρόλου Άλφρεντ Χάουαρντ, 2ου γιου του αξιότιμου Γκρέβιλ Θεοφίλου Χάουαρντ, ο οποίος ήταν 2ος γιος του Καρόλου Χάουαρντ 17ου κόμη του Σάφολκ.  Η μητέρα του ήταν η Πέισιενς Νίκολ, κόρη του αντισυνταγματάρχη Καρόλου Ράις Ίλτιντ Νίκολ, TD (1880–1950), δικηγόρου, αξιωματικού του στρατού και τέκτονα.  

Ο λόρδος Γκρέβιλ είναι απόγονος του Γουλιέλμου ντ'Ωμπινύ 1ου κόμη του Άρουντελ, ο οποίος έκτισε το Κάστρο Ράιζινγκ π. το 1138. Ο Γκρέβιλ  εξακολουθεί να κατέχει τα ερείπια του κάστρου σήμερα.

## Οικογένεια
Ο λόρδος Χάουαρντ του Ράιζινγκ έχει νυμφευτεί τρεις φορές. Αρχικά νυμφεύτηκε τη Ζωή Γουόκερ, κόρη του Ντάγκλας Γουόκερ, το 1968. Χωρισμένος το 1972, νυμφεύτηκε (2), τη Μαίρη Ρόουζ Τσίτσεστερ, κόρη του σερ Ιωάννη Τσίτσεστερ 11ου βαρονέτου, το 1978. Μετά το τέλος της το 1980, ο Χάουαρντ νυμφεύτηκε ξανά τη Μαρία Κόρτλαντ Κάλβεργουελ, κόρη του Ροβέρτου Κάλβεργουελ, ένα χρόνο αργότερα. Έχει 2 γιους και 1 κόρη από την 3η σύζυγό του. Η άμεση οικογένεια του λόρδου Χάουαρντ αποτελείται από 2 αδελφές. Η πρώτη είναι η αμφιθαλής αδελφή του, Αμάντα Χάουαρντ. Αυτή παντρεύτηκε τον κ. Σάιμον Μπάρτον, κληρονόμο της κάποτε γνωστής εταιρείας ρούχων Burton (η οποία έγινε μέρος του -πλέον ανενεργού- ομίλου Arcadia). Η ετεροθαλής αδελφή του, Αικατερίνη, διαμένει σήμερα στην Ισπανία. Ο γιος της (και επομένως ανιψιός του Χάουαρντ) είναι γιος του διάσημου ταυρομάχου της δεκαετίας του 1960, Μιγκέλ Ματέο Σαλσέδο.

## Σημειώσεις


## Αναφορές
* 
* 

Κατηγορία:Οικογένεια Χάουαρντ (αγγλική αριστοκρατία)
Φίλιππος Χάουαρντ (απεβ. 1686)

Ο σερ **Φίλιππος Χάουαρντ**, αγγλ.: *sir Philip Howard* (π. 1631 – Απρίλιος 1686) ήταν Άγγλος στρατιωτικός και πολιτικός, που συμμετείχε στη Βουλή των Κοινοτήτων μεταξύ 1659 και 1679.

Ο Χάουαρντ ήταν γιος του σερ Γουλιέλμου Χάουαρντ (απεβ. 1642) από το Κάστρο Νάουορθ του Κάμπερλαντ. Ο Φίλιππος ήταν αδελφός του Καρόλου Χάουαρντ 1ου κόμη του Κάρλαϊλ. Το 1659 εξελέγη βουλευτής για το Μάλτον στο Γ΄ Κοινοβούλιο του Προτεκτοράτου. Διετέλεσε λοχαγός των Φρουρών της Ζωής από τον Ιανουάριο του 1660 μέχρι το τέλος του. Διετέλεσε επίτροπος πολιτοφυλακής για το Γιόρκσιρ τον Μάρτιο του 1660. Τον Απρίλιο του 1660 εξελέγη ξανά βουλευτής για το Μάρλτον στο Κοινοβούλιο της Συνέλευσης.

Ως διοικητής των φρουρών του Μονκ'ς, συνάντησε τον βασιλιά στο Ντόβερ και χρίστηκε ιππότης στις 27 Μαΐου 1660. Ήταν βουλευτής του Βόρειου Ράιντινγκ του Γιόρκσιρ από τον Ιούλιο του 1660 μέχρι το τέλος του. Τον Αύγουστο του 1660 ήταν επίτροπος αξιολόγησης για το Γουέστμινστερ, και επίτροπος για τα αποχετευτικά έργα του Γουέστμινστερ. Εξελέγη βουλευτής του Κάρλαϊλ για το Κοινοβούλιο των Ιπποτών το 1661. Ήταν επίτροπος αξιολόγησης για το Κάμπερλαντ από το 1661 έως το 1680, και για το Κάρλαϊλ από το 1663 έως το 1664. Ήταν βουλευτής του Γουέστμινστερ από το 1665 μέχρι το τέλος του, και υπολοχαγός για το Κεντ από το 1668 έως το 1672. Ο Χάουαρντ συνεργάστηκε με τον Φραγκίσκο Γουάτσον για την εφεύρεση της επένδυσης κύτους με μόλυβδο. Τους χορηγήθηκε μονοπωλιακή πατέντα για 14 χρόνια το 1668, αλλά ζήτησαν παράταση σε 31 χρόνια, η οποία απαιτούσε ιδιωτικό νόμο. 

Από το 1671 έως το 1674 ο Χάουαρντ ήταν εισπράκτορας φόρου εστίας για το Κεντ, και αγρότης ειδικών φόρων κατανάλωσης στη Νότια Ουαλία. Ήταν βουλευτής του Κεντ από το 1672 μέχρι το τέλος του, και επίτροπος φορολογίας για το Γουέστμινστερ από το 1673 έως το 1674. Υπηρέτησε στον γαλλικό στρατό την άνοιξη του 1674. Το 1677 ήταν μέλος της Βασιλικής Εταιρείας Αλιείας. Επανεξελέγη βουλευτής του Κάρλαϊλ για τα δύο κοινοβούλια το 1679. Ήταν ιδιοκτήτης μίας φυτείας στην Τζαμάικα, και το 1685 διορίστηκε κυβερνήτης της Τζαμάικα. 

## Το τέλος
Ο Χάουαρντ απεβίωσε στην Αγγλία σε ηλικία π. 56 ετών, και τάφηκε στο Αβαείο του Γουέστμινστερ, αν και λέγεται ότι συμφιλιώθηκε με τη Ρώμη στην επιθανάτια κλίνη του. 

## Οικογένεια
Ο Χάουαρντ νυμφεύτηκε με άδεια στις 23 Απριλίου 1668 την Ελισάβετ Μπέικερ, χήρα του σερ Ιωάννη Μπέικερ 3ου βαρονέτου του Σίσινγκχερστ και κόρη του σερ Ροβέρτου Νιούτον 1ου βαρονέτου του Λονδίνου. Απέκτησαν έναν γιο.

## Αναφορές

Κατηγορία:Οικογένεια Χάουαρντ (αγγλική αριστοκρατία)
Οξική μεδροξυπρογεστερόνη

Η **οξική μεδροξυπρογεστερόνη** **(MPA)**, γνωστή και ως **οξική μεδροξυπρογεστερόνη βραδείας αποδέσμευσης (DMPA)** σε ενέσιμη μορφή, που κυκλοφορεί μεταξύ άλλων με την εμπορική ονομασία **Depo-Provera**, αποτελεί ορμονική φαρμακευτική αγωγή του τύπου της προγεστίνης. Χρησιμοποιείται ως μέθοδος αντισύλληψης και ως μέρος της θεραπείας ορμονικής υποκατάστασης. Χρησιμοποιείται επίσης για τη θεραπεία της ενδομητρίωσης, της μη φυσιολογικής μητρορραγίας, της παραφιλίας στους άνδρες και ορισμένων τύπων καρκίνου. Το φάρμακο είναι διαθέσιμο τόσο μόνο του όσο και σε συνδυασμό με κάποιο οιστρογόνο. Χορηγείται από το στόμα, υπογλώσσια, ή με ενδομυϊκή ή υποδόρια ένεση.

Στις συνήθεις παρενέργειες περιλαμβάνονται οι διαταραχές της εμμήνου ρύσης, όπως η αμηνόρροια, ο κοιλιακός πόνος και ο πονοκέφαλος. Οι πιο σοβαρές παρενέργειες περιλαμβάνουν οστική απώλεια, θρόμβους αίματος, αλλεργικές αντιδράσεις και ηπατικά προβλήματα. Η χρήση της δεν συνιστάται κατά τη διάρκεια της εγκυμοσύνης, καθώς μπορεί να βλάψει το έμβρυο. Η MPA είναι ένα συνθετικό προγεσταγόνο και έτσι ενεργοποιεί τον υποδοχέα της προγεστερόνης, ο οποίος αποτελεί τον βιολογικό στόχο της προγεστερόνης. Έχει επίσης αδύναμη γλυκοκορτικοειδή δράση και πολύ αδύναμη ανδρογονική δράση αλλά καμία άλλη σημαντική ορμονική δράση. Λόγω της προγεσταγονικής της δράσης, η MPA καταστέλλει την απελευθέρωση γοναδοτροπινών στο σώμα και μπορεί να μειώσει τα επίπεδα των φυλετικών ορμονών. Λειτουργεί ως μορφή αντισύλληψης αναστέλλοντας την ωορρηξία.

Η MPA ανακαλύφθηκε το 1956 και το 1959 εισήχθη στις Ηνωμένες Πολιτείες για ιατρική χρήση. Συμπεριλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας. Στον αναπτυσσόμενο κόσμο διατίθεται με τιμή χονδρικής πώλησης περίπου 0,60-1,60 δολάρια ΗΠΑ ανά φιαλίδιο. Στο Ηνωμένο Βασίλειο η ίδια δόση κοστίζει στο Εθνικό Σύστημα Υγείας περίπου 6 λίρες. Από το 2015 η δόση στις Ηνωμένες Πολιτείες κοστίζει λιγότερο από 25 δολάρια. Η MPA είναι η πιο ευρέως χρησιμοποιούμενη προγεστίνη στη θεραπεία ορμονικής υποκατάστασης και στην αντισύλληψη μόνο με προγεσταγόνα. Η DMPA έχει εγκριθεί για χρήση ως μορφή μακροχρόνιας αντισύλληψης σε περισσότερες από 100 χώρες. &nbsp;Το 2017 ήταν το 222ο πιο συχνά συνταγογραφούμενο φάρμακο στις Ηνωμένες Πολιτείες, με πάνω από δύο εκατομμύρια συνταγογραφήσεις.

## Αναφορές
Αφρακούρ

Το **Αφρακούρ** (, ) είναι γαλλική κοινότητα στο νομό της Μερτ-ε-Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μερτ-ε-Μοζέλ
Γεώργιος Βλαβιανός

Ο **Γεώργιος Βλαβιανός** (γενν. 1904) ήταν Έλληνας νευρολόγος και ψυχίατρος, καθηγητής της ψυχιατρικής.

Γεννήθηκε στην Αθήνα και σπούδασε ιατρική στην Αυστρία και τη Γερμανία, παίρνοντας το διδακτορικό του από το Πανεπιστήμιο του Μονάχου. Το 1931 επέστρεψε στην Αθήνα, όπου άσκησε την ιατρική ως νευρολόγος-ψυχίατρος έως το 1953.

Από το 1932 έως το 1936 ήταν επιμελητής στη Νευρολογική και Ψυχιατρική Κλινική του Πανεπιστημίου Αθηνών, ενώ από το 1936 έως το 1940 διετέλεσε διευθυντής του νευρολογικού τμήματος στο Ιπποκράτειο Νοσοκομείο. Το 1938 εκλέχθηκε υφηγητής του Πανεπιστημίου Αθηνών στην ειδικότητά του και το 1942 διορίσθηκε καθηγητής της Νευρολογίας στο Πανεπιστήμιο Θεσσαλονίκης.

Από το 1953 ο Βλαβιανός συνέχισε τη σταδιοδρομία του στη Νέα Υόρκη, όπου διορίσθηκε διευθυντής κλινικών σε μεγάλα νοσοκομεία και έγινε καθηγητής της Ψυχιατρικής στο New York Medical College.

Συνέγραψε πολλά έργα, από τα οποία ξεχωρίζουν τα εξής:

* *Η Νόσος του Schüller (σύνδρομον του Christian, υποφυσική δυσόστωσις)* (1934)
* *`Ογκοι του εγκεφάλου*, τόμ. 1: «Όγκοι του ακουστικού νεύρου»
* *Ψυχική υγιεινή και ψυχική ευγονική*
* *Σύγχρονοι γενικαί απόψεις επί της διαγνώσεως και θεραπείας των όγκων του εγκεφάλου*
* *Περί του αρχαίου ελληνικού πνεύματος εν σχέσει προς την νευρολογίαν και ψυχιατρικήν*

## Πηγές
* Ηλίας Κ. Ζιώγας: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 8, σελ. 612

Κατηγορία:Έλληνες νευρολόγοι
Κατηγορία:Έλληνες ψυχίατροι
Κατηγορία:Καθηγητές Αριστοτελείου Πανεπιστημίου Θεσσαλονίκης
Βιτονβίλ

Η **Βιτονβίλ** () είναι γαλλική κοινότητα και χωριό στον Νομό Μερτ-ε-Μοζέλ, στη διοικητική περιοχή του Γκραντ Εστ, στη βορειοανατολική Γαλλία. Το χωριό απέχει 37 χιλιόμετρα από το Νανσύ και 307 χιλιόμετρα από το Παρίσι. Από το 1871 έως το 1918 ήταν παραμεθόριο χωριό, κοντά στα τότε σύνορα με τη Γερμανική Αυτοκρατορία.

## Παραπομπές


## Εξωτερικοί σύνδεσμοι
* 
*  

Βιτονβιλ
Σενβιέρ

Το **Σενβιέρ** () είναι γαλλική κοινότητα στον Νομό Μερτ-ε-Μοζέλ, στη διοικητική περιοχή του Γκραντ Εστ. Η κοινότητα απέχει 47 χιλιόμετρα νοτιοανατολικά από το Νανσύ, πρωτεύουσα του Νομού.

## Παραπομπές


## Εξωτερικοί σύνδεσμοι
* 
*  

Σενβιερ
Τετραλογία του Fallot

Η **τετραλογία του Fallot (TOF)** είναι ένας τύπος συγγενούς καρδιοπάθειας. Τα συμπτώματα κατά τη γέννηση μπορεί να ποικίλλουν από καθόλου έως σοβαρά. Αργότερα εμφανίζονται χαρακτηριστικά επεισόδια κυανής χρώσης του δέρματος γνωστά ως κυάνωση. Όταν τα πάσχοντα βρέφη κλαίνε ή αφοδεύουν, μπορεί να εμφανίσουν μια υποξαιμική κρίση κατά την οποία παίρνουν ένα έντονο κυανό χρώμα, εμφανίζουν δυσκολία στην αναπνοή, γίνονται ληθαργικά και, σε ορισμένες περιπτώσεις, χάνουν τις αισθήσεις τους. Άλλα συμπτώματα μπορεί να περιλαμβάνουν το καρδιακό φύσημα, την πληκτροδακτυλία και την εύκολη κόπωση μετά τον θηλασμό.

Η αιτία είναι συνήθως άγνωστη. Οι παράγοντες κινδύνου περιλαμβάνουν μια μητέρα που κάνει χρήση αλκοόλ, έχει διαβήτη, είναι πάνω από 40 ετών, ή νοσεί από ερυθρά κατά τη διάρκεια της εγκυμοσύνης. Μπορεί επίσης να σχετίζεται με σύνδρομο Ντάουν. Τυπικά υπάρχουν τέσσερα γνωρίσματα: 

* στένωση πνευμονικής βαλβίδας, στένωση της εξόδου της δεξιάς κοιλίας
* μεσοκοιλιακή επικοινωνία, μια τρύπα στο τοίχωμα (διάφραγμα) που χωρίζει τις δύο κοιλίες της καρδιάς 
* υπερτροφία της δεξιάς κοιλίας, πάχυνση του μυοκαρδίου της δεξιάς κοιλίας
* μια εφιππεύουσα αορτή, η οποία επιτρέπει το αίμα και από τις δύο κοιλίες να εισέλθει στην αορτή

Η TOF αντιμετωπίζεται συνήθως με εγχείρηση ανοιχτής καρδιάς κατά το πρώτο έτος της ζωής. Ο χρόνος της χειρουργικής επέμβασης εξαρτάται από τα συμπτώματα και το μέγεθος του βρέφους. Η διαδικασία περιλαμβάνει την αύξηση του μεγέθους της πνευμονικής βαλβίδας και των πνευμονικών αρτηριών και την αποκατάσταση της μεσοκοιλιακής επικοινωνίας. Σε βρέφη που είναι πολύ μικρά  μπορεί να γίνει μια προσωρινή χειρουργική επέμβαση, με πρόθεση για μια δεύτερη επέμβαση όταν το βρέφος θα είναι μεγαλύτερο. Με την κατάλληλη φροντίδα, οι περισσότεροι πάσχοντες φτάνουν στην ενηλικίωση. Τα μακροπρόθεσμα προβλήματα μπορεί να περιλαμβάνουν ακανόνιστη καρδιακή συχνότητα και πνευμονική παλινδρόμηση.

Η TOF εμφανίζεται σε περίπου 1 στα 2.000 νεογνά. Τα αγόρια και τα κορίτσια επηρεάζονται εξίσου. Είναι η πιο κοινή σύνθετη συγγενής καρδιοπάθεια και αντιπροσωπεύει περίπου το 10% των περιπτώσεων. Αρχικά περιγράφηκε το 1671 από τον Niels Stensen. Μια εκτενέστερη περιγραφή δημοσιεύθηκε το 1888 από τον Γάλλο γιατρό Étienne-Louis Arthur Fallot, από τον οποίο πήρε και το όνομά της. Η πρώτη πλήρης χειρουργική αποκατάσταση πραγματοποιήθηκε το 1954.

## Αναφορές
Ο Ελληνικός Κήρυκας

Ο ***Ελληνικός Κήρυκας*** (αγγλ.: *The Greek Herald*) είναι η μεγαλύτερη και μία από τις παλαιότερες ελληνικές εφημερίδες στην Αυστραλία. Η εφημερίδα εκδίδεται από την εταιρεία Foreign Language Press Ltd.

## Ιστορία
Ο *Ελληνικός Κήρυκας* ιδρύθηκε από τον Τζορτζ Μαρσέλο και τον Τζον Στίλσον （John Stilson) και αρχικά δημοσιευόταν ως φυλλάδιο με το όνομα *Πανελλήνιος Κήρυξ* (Panhellenic Herald). Η πρώτη έκδοση του, που δημοσιεύθηκε στις 16 Νοεμβρίου 1926, ήταν εξ ολοκλήρου στην αγγλική γλώσσα· αργότερα, οι άλλες επτά σελίδες του ήταν στην ελληνική.

*"Ο κύριος στόχος μας είναι να διαφωτίσουμε τους Έλληνες συμπατριώτες μας σε αυτή την ευγενική χώρα, και ιδιαίτερα εκείνους που δεν έχουν το πλεονέκτημα της μακράς διαμονής σε αυτές τις ακτές. Για αυτό το λόγο η εφημερίδα μας δεν αποτελεί όργανο οποιασδήποτε κόμματος, τάξης ή παράταξης.* *Ο μοναδικός μας σκοπός ήταν να διαφωτίσουμε και να μορφώσουμε. Είμαστε απόλυτα και ειλικρινώς μη-επιτηδευμένοι. Ούτε υποστηρίζουμε ούτε καταδικάζουμε οποιοδήποτε κόμμα, και το σύνθημά μας είναι 'Αλήθεια, Δίκαιο και Δικαιοσύνη προς όλους'"*, διακήρυξαν οι Τζορτζ Μαρσέλλος και Τζον Στίλσον κατά την διακήρυξη της πρώτης εκδόσεως.

Ο *Ελληνικός Κήρυκας* παραμένει η δεύτερη παλαιότερη ελληνική εφημερίδα της Αυστραλίας πίσω από την εφημερίδα *Ωκεανίς*, η οποία ιδρύθηκε το 1913 και μετονομάστηκε σε *Εθνικόν Βήμα* (*Greek National Tribune*) το 1920.

## Ιδιοκτησία
Ο *Ελληνικός Κήρυκας* έφτασε στον κολοφώνα της κυκλοφορίας του όσο διατελούσε στην ιδιοκτησία της εταιρείας *Foreign Language Publication*, η οποία διοικούταν για περισσότερο από σαράντα χρόνια από τον Τέο Σκάλκο. Κατά την διάρκεια της παραμονής του στην αρχισυνταξία, ο Τέο παρήγαγε γύρω στις δώδεκα εφημερίδες εθνικού χαρακτήρα με την εταιρεία Foreign Language Publication. Έτσι, η εταιρεία αναδείχθηκε στην μεγαλύτερη εκδοτική της Αυστραλίας, στον τομέα του εθνικού τύπου.

Μετά το θάνατο του Τέο Σκάλκου (20 Μαΐου 2019), οι εκδότριες Δήμητρα Σκάλκου και Elaine Kintis ανέλαβαν τη δημοσίευση του *Ελληνικού Κήρυκα*.

## Ψηφιοποίηση της έκδοσης
Η ψηφιακή πλατφόρμα του Greek Herald ανέβηκε στο διαδίκτυο τον Δεκέμβριο του 2019. Η πλατφόρμα είναι μία από τις μεγαλύτερες ελληνικές ψηφιακές πλατφόρμες ειδήσεων στην Αυστραλία.

## Ιδιοκτησία των εκδόσεων

## Παραπομπές

*Diamadis, Panayiotis (2011). "Dictionary of Sydney: Greeks". dictionaryofsydney.org. Retrieved 2020-08-30.
*Gilchrist, Hugh (1992). Australians and Greeks: The middle years. Australia: Australia: Halstead Press. pp. 346–349. ISBN 1875684026.
*"Australia's daily Greek newspaper "The Greek Herald" celebrates 94 years". TornosNews.GR. 2020. Retrieved 2020-09-10.

## Εξωτερικές συνδέσεις

* 
*
Γουίλιαμ Κ. Πρίτσετ

Ο **Γουίλιαμ Κέντρικ Πρίτσετ** ( 14 Απριλίου 1909 – 29 Μαΐου 2007) ήταν Αμερικανός μελετητής της αρχαίας ελληνικής ιστορίας, ο οποίος συνέγραψε πάνω από 30 βιβλία. 

## Βιογραφία
Ο Πρίτσετ γεννήθηκε στην Ατλάντα της Τζόρτζια στις 14 Απριλίου 1909, από τον Λέον και την Κάθριν Πρίτσετ. Έλαβε πτυχίο Bachelor of Arts από το Κολλέγιο Ντέιβιντσον το 1929 και μεταπτυχιακό τίτλο Master of Arts από το Πανεπιστήμιο Ντιουκ το 1930.

Συνέγραψε το βιβλίο *«Το Χρονολόγιο της Ελληνιστικής Αθήνας»* (1940) με τον μέντορά του, Μπέντζαμιν Ντιν Μέριτ . Λίγο μετά την επίθεση στο Περλ Χάρμπορ, κατατάχθηκε στην Αεροπορία του Στρατού των Ηνωμένων Πολιτειών. Υπηρέτησε μέχρι το 1945, φτάνοντας στο βαθμό του λοχαγού. Προς το τέλος του πολέμου, συμμετείχε στη συλλογή και παρουσίαση αποδεικτικών στοιχείων κατά τη διάρκεια των δικών της Νυρεμβέργης. 

Το 1943, δημοσίευσε τη διδακτορική του διατριβή στη φιλοσοφία σχετικά με τις πέντε αττικές φυλές μετά τον Κλεισθένη. Έγραψε ένα άλλο βιβλίο για την αθηναϊκή χρονομέτρηση, με τίτλο « *Τα Ημερολόγια των Αθηνών»*, το 1948. 

Το 1948, ο Πρίτσετ έγινε αναπληρωτής καθηγητής Ελληνικών στο Πανεπιστήμιο της Καλιφόρνια στο Μπέρκλεϋ, και έγινε τακτικός καθηγητής το 1956. Δίδαξε στο Μπέρκλεϋ μέχρι το 1976. Μετά τη συνταξιοδότησή του το 1977, το Πανεπιστήμιο της Καλιφόρνια στο Μπέρκλεϋ καθιέρωσε το Βραβείο WK Pritchett, το οποίο απονέμεται στον φοιτητή που έχει την καλύτερη επίδοση στα Ελληνικά του πρώτου έτους. 

Ο Πρίτσετ συνέχισε να γράφει με παραγωγικότητα και μετά την αποχώρησή του από τη διδασκαλία. Δημοσίευσε πολλά βιβλία, όπως *τα «Μελέτες στην Αρχαία Ελληνική Τοπογραφία»* (1993),  και *«Η Σχολή των Ψευτών του Ηροδότου»* (1993).  Το τελευταίο ήταν απόρροια του έργου του στην τοπογραφία και άσκησε κριτική στο έργο ακαδημαϊκών όπως στον Φρανσουά Χάρτογκ, ο οποίος υποστήριζε ότι το έργο του Ηροδότου είχε «συνειδητά μυθοπλαστεί». 

Έγραψε μια σειρά από βιβλία για την πολεμική τέχνη των αρχαίων Ελλήνων, συμπεριλαμβανομένων των *Ancient Greek Military Practices* (1971),  και *The Greek State at War* , ένα πεντάτομο έργο που δημοσιεύθηκε μεταξύ 1971 και 1991.  Δημοσίευσε επίσης μια έρευνα για τις ανασκαφές και την επιτόπια έρευνα στον Μαραθώνα της Ελλάδας. 

Έλαβε τιμητικό τίτλο Διδάκτορα Ανθρωπιστικών Επιστημών από το Κολλέγιο Ντέιβιντσον το 1987.  Έλαβε δύο υποτροφίες Γκούγκενχαϊμ και ήταν μέλος τόσο της Βασιλικής Ιρλανδικής Ακαδημίας όσο και της Βρετανικής Ακαδημίας. 

## Βιβλιογραφία

* Το Χρονολόγιο της Ελληνιστικής Αθήνας (1940)
* Μελέτες στην Αρχαία Ελληνική Τοπογραφία (1993)
* Η Σχολή Ψεύτη του Ηροδότου (1993)

## Παραπομπές
GLinux

Το **gLinux** είναι μια διανομή Linux βασισμένη στην έκδοση "Testing" του Debian, η οποία χρησιμοποιείται εσωτερικά από την Google ως το προεπιλεγμένο λειτουργικό σύστημα για τους σταθμούς εργασίας (workstations) των υπαλλήλων της.  Η ειδική ομάδα ανάπτυξης του gLinux εντός της Google δημιουργεί το σύστημα απευθείας από τον πηγαίο κώδικα, ενσωματώνοντας τις δικές της προσαρμογές.  Το gLinux αντικατέστησε το Goobuntu, την προηγούμενη εσωτερική διανομή της εταιρείας που βασιζόταν στο Ubuntu.  

## Ιστορία και Μετάβαση
Πριν από την ανάπτυξη του gLinux, η Google βασιζόταν στο Ubuntu (Goobuntu). Ωστόσο, ο συγκεκριμένος κύκλος κυκλοφοριών δημιουργούσε πρακτικά προβλήματα: το χρονικό περιθώριο των δύο ετών, κατά το οποίο παρέχονταν ενημερώσεις ασφαλείας, σήμαινε ότι ο σχεδιασμός και η υλοποίηση της επόμενης μεγάλης αναβάθμισης στο εσωτερικό δίκτυο της εταιρείας διαρκούσε σχεδόν ένα ολόκληρο χρόνο. 

Με την πάροδο των ετών, η συνεχής έμφαση της Google στην ταχύτητα, την κλιμάκωση (scale) και την άμεση διαχείριση δεδομένων, αποτέλεσε τη βασική φιλοσοφία που οδήγησε στη στρατηγική απόφαση για τη μετάβαση στο gLinux.  Χρησιμοποιώντας το Debian Testing, η εταιρεία πέρασε πρακτικά σε ένα μοντέλο κυλιόμενων κυκλοφοριών (rolling release), εξαλείφοντας την ανάγκη για τεράστιες, χρονοβόρες αναβαθμίσεις.

**Εγκατάσταση και Χαρακτηριστικά** 

Το gLinux συνήθως εγκαθίσταται φορτώνοντας ένα περιβάλλον εκκίνησης (bootstrap) κατά την πρώτη ενεργοποίηση του μηχανήματος. Μόλις ξεκινήσει η διαδικασία, τα ριζικά αρχεία (root files) αποσυμπιέζονται δυναμικά και το επίσημο πρόγραμμα εγκατάστασης του Debian αναλαμβάνει την ολοκλήρωσή της. 

Όσον αφορά το γραφικό περιβάλλον (GUI), σύμφωνα με μαρτυρίες πρώην χρηστών του συστήματος, στο παρελθόν χρησιμοποιούνταν το περιβάλλον εργασίας Cinnamon.  Ωστόσο, από το 2024 και έπειτα, η Google προσφέρει πλήρη υποστήριξη αποκλειστικά για το περιβάλλον εργασίας GNOME.

## Δείτε επίσης

* Goobuntu
* Google

## Παραπομπές


Κατηγορία:Διανομές Linux
Κατηγορία:Google (λογισμικά)
Goobuntu

*Δεν πρέπει να συγχέεται με το *'Gobuntu** ή το **ChromeOS**.''

Το **Goobuntu*' ήταν μια [[διανομή Linux]] στις εκδόσεις μακροπρόθεσμης υποστήριξης (LTS) του [[Ubuntu]], η οποία δημιουργήθηκε αποκλειστικά για εσωτερική χρήση από την [[Google]]. Υπολογίζεται ότι χρησιμοποιήθηκε από περίπου 10.000 υπαλλήλους της εταιρείας.  

Η [[Διανομή Linux|διανομή]] ενσωμάτωνε μια σειρά από πρόσθετα πακέτα προσαρμοσμένα στις εσωτερικές ανάγκες της [[Google]], συμπεριλαμβανομένων προηγμένων λειτουργιών ασφαλείας, ενώ απέτρεπε την εγκατάσταση ορισμένων μη εξουσιοδοτημένων εφαρμογών. Κατά τα άλλα, το λειτουργικό παρέμενε σε μεγάλο βαθμό πανομοιότυπο με τη βασική έκδοση. Κατά την παρουσίαση του Goobuntu στο συνέδριο LinuxCon του 2012, ο [[Thomas Bushnell]], τεχνικός επικεφαλής της [[Google]] για τους επιτραπέζιους υπολογιστές [[Linux]], είχε δηλώσει χαρακτηριστικά: «το Goobuntu είναι στην ουσία απλώς ένα ελαφρύ περίβλημα (skin) πάνω από το τυπικό Ubuntu». 

Για τη διαχείριση και τη συντήρηση του τεράστιου στόλου μηχανημάτων που εκτελούσαν το Goobuntu, η Google χρησιμοποιούσε το λογισμικό αυτοματισμού Puppet. 

== Φήμες κυκλοφορίας ==
Κατά καιρούς υπήρξαν εικασίες ότι η [[Google]] σχεδίαζε να διαθέσει τη διανομή στο ευρύ κοινό, ωστόσο το Goobuntu δεν κυκλοφόρησε ποτέ επίσημα.  Αν και τόσο η ίδια η εταιρεία όσο και ο [[Μαρκ Σάτλγουορθ]] (ιδρυτής της [[Canonical Ltd.|Canonical]] και πρωτεργάτης του [[Ubuntu]]) επιβεβαίωσαν την ύπαρξη του Goobuntu,  αμφότεροι διέψευδαν κατηγορηματικά οποιαδήποτε πρόθεση διάθεσης του [[Λειτουργικό σύστημα|λειτουργικού συστήματος]] στην αγορά. 

Παρόλα αυτά, ο [[Μαρκ Σάτλγουορθ|Σάτλγουορθ]] είχε επιβεβαιώσει ότι, μέσω του έργου, η [[Google]] συνεισέφερε ενεργά με πολλές διορθώσεις κώδικα (patches) πίσω στο κεντρικό έργο του Ubuntu. 

== Αντικατάσταση ==
Το 2018, η [[Google]] προχώρησε στην πλήρη αντικατάσταση του Goobuntu με το [[gLinux]], μια νέα, εσωτερικής ανάπτυξης [[διανομή Linux]] η οποία βασίζεται στην έκδοση [[Debian]] Testing. 

== Δείτε επίσης ==

* [[Google]]
* [[ChromeOS]]
* [[Διανομή Linux|Διανομές Linux]]

== Παραπομπές ==
<references responsive="1"></references>

== Εξωτερικοί σύνδεσμοι ==

* [https://www.flickr.com/photos/7747894@N05/530284454/ Στιγμιότυπο της οθόνης σύνδεσης του Goobuntu] *(σημείωση: η φωτογραφία τραβήχτηκε από τον Yaron Orenstein κατά τη διάρκεια εγκαινίων στα γραφεία της Google στο Τελ Αβίβ)''.
Κατηγορία:Διανομές Linux
Κατηγορία:Google (λογισμικά)
Εδμόνδος Στάφορντ, 5ος κόμης του Στάφορντ

Ο **Εδμόνδος Στάφορντ, 5ος κόμης του Στάφορντ** και **1ος βαρόνος Ώντλεϋ**, αγγλ.: *Edmund Stafford, 5th Earl of Staffordy, KG, KB* (2 Μαρτίου 1377 - 21 Ιουλίου 1403) ήταν γιος του Ούγου Στάφορντ 2ου κόμη του Στάφορντ, και της συζύγου του Φιλίππας ντε Μπωσάμπ.

Κληρονόμησε την κομητεία σε ηλικία 18 ετών, ο 3ος από τους τρεις αδελφούς που κληρονόμησαν τον τίτλο (από τους τέσσερις συνολικά αδελφούς). Ο μεγαλύτερος αδελφός του, σερ Ραλφ, απεβίωσε πριν κληρονομήσει τον τίτλο, και οι άλλοι δύο μεγαλύτεροι αδελφοί του απεβίωσαν χωρίς απογόνους.

## Οικογένεια
Παντρεύτηκε την Άννα του Γκλόστερ στις 28 Ιουνίου 1398 (ως 2ος σύζυγός της) κατόπιν ειδικής άδειας,  καθώς ήταν χήρα του αδελφού του Θωμά Στάφορντ 3ου κόμη του Στάφορντ, ο οποίος είχε αποβιώσει πριν από την ολοκλήρωση του γάμου του σε ηλικία 18 ετών. Ο Εδμόνδος και οι αδελφοί του ήταν κηδεμόνες της οικογένειας Γκλόστερ.  Η Άννα ήταν εγγονή του βασιλιά Εδουάρδου Γ΄ από τον γιο του Θωμά του Γούντστοκ 1ου δούκα του Γκλόστερ και την Ελεονώρα ντε Μπόουιν.

Με την Άννα απέκτησε τρία παιδιά:
* Χάμφρεϊ 1ος δούκας του Μπάκιγχαμ, νυμφεύτηκε την Άννα Νέβιλ, κόρη του Ραλφ Νέβιλ 1ου κόμη του Γουέστμορλαντ, και της λαίδης Ιωάννας Μπωφόρ. Η Ιωάννα ήταν κόρη του Ιωάννη της Γάνδης 1ου δούκα του Λάνκαστερ, και της ερωμένης του, μετέπειτα συζύγου του, Αικατερίνης Ροέτ. Απέκτησε απογόνους.
* Άννα, κόμισσα του Μαρς (απεβ. 20 Σεπτεμβρίου 1432), παντρεύτηκε αρχικά τον Εδμόνδο Μόρτιμερ 5ο κόμη του Μαρς. Ο Εδμόνδος και η Άννα δεν απέκτησαν παιδιά. Παντρεύτηκε για 2η φορά, με τον Ιωάννη Χόλλαντ 2ο δούκα του Έξετερ (απεβ. 1447), και απέκτησε έναν γιο και μία κόρη: τον Ερρίκο Χόλλαντ δούκα του Έξετερ (1430 - 1475), και τη λαίδη Άννα Χόλλαντ (απεβ. 26 Δεκεμβρίου 1486).
* Φιλίππα, απεβ. νέα.

## Μετέπειτα ζωή και το τέλος
Χρίστηκε Ιππότης του Λουτρού, μαζί με τον μικρότερο αδελφό του Ούγο, κατά τη στέψη του Ερρίκου Δ΄ και Ιππότης της Περικνημίδος το 1403. 

Σκοτώθηκε από τον Σκώτο Άρτσιμπαλντ Ντάγκλας 4ο κόμη του Ντάγκλας, ενώ πολεμούσε με τις βασιλικές δυνάμεις του βασιλιά Ερρίκου Δ΄ στη Μάχη του Σριούσμπερι στις 21 Ιουλίου 1403. Τάφηκε στην εκκλησία των Ώστιν Φρίαρς στο Στάφορντ.

## Αναφέρεται στον Σαίξπηρ
Το τέλος του κόμη στη μάχη του Σριούσμπερι αναφέρεται στο έργο "Ερρίκος Δ΄", Μέρος 1, αλλά κατά τα άλλα δεν υπάρχει στο έργο. «Και θα βρεις έναν βασιλιά που θα εκδικηθεί το τέλος του λόρδου Στάφορντ». "Ερρίκος Δ΄", Μέρος 1, Πράξη 5, Σκηνή 3 του Γουίλιαμ Σαίξπηρ.

## Πρόγονοι

## Αναφορές


Κατηγορία:Τάγμα της Περικνημίδας
Νόβα Σκότια Ντακ Τόλινγκ Ριτρίβερ

μικρογραφία|Το τρίχωμά του έχει χρυσοκόκκινο χρώμα, συχνά με λευκά σημάδια στο στήθος και στα πόδια.
To **Νόβα Σκότια Ντακ Τόλινγκ Ριτρίβερ** (αγγ. Nova Scotia Duck Tolling Retriever) είναι ένα μεσαίου μεγέθους, έξυπνο και γεμάτο ενέργεια κυνηγόσκυλο, που αναγνωρίζεται ως η μικρότερη ράτσα των ριτρίβερ (17-23 kg). Προέρχεται από τον Καναδά και προορίζεται για την ανάκτηση υδρόβιων πτηνών. Έχει διπλό τρίχωμα, το οποίο κυμαίνεται από χρυσοκόκκινο έως σκούρο χάλκινο (χρώμα αλεπούς), συχνά με λευκά σημάδια στο στήθος, στα πόδια ή στην άκρη της ουράς. Απαιτεί μεγάλη καθημερινή άσκηση και συνεπή εκπαίδευση.

Το σκυλί αυτό είναι έξυπνο, σε εγρήγορση και πρόθυμο να ευχαριστήσει, είναι ιδιαίτερα εκπαιδεύσιμο, αλλά μπορεί να είναι και ισχυρογνώμονας. Ενώ είναι στοργικο με την οικογένεια, μπορεί να είναι συγκρατημένο με τους ξένους. Χρειάζεται πάνω από 1 ώρα  καθημερινής άσκησης και διαπρέπει σε δραστηριότητες όπως το φέρσιμο αντικειμένων, η κολύμβηση και η ευκινησία. Είναι γενικά υγιές, με διάρκεια ζωής 12-14 ετών.

## Ιστορικά στοιχεία
Η ράτσα δημιουργήθηκε στις αρχές του 19ου αιώνα στο Little River Harbour, στην κομητεία Yarmouth, στη Νέα Σκωτία, στον Καναδά. Εκτράφηκε από ντόπιους κυνηγούς ως ένα ευέλικτο κυνηγόσκυλο και αναπτύχθηκε για να δελεάζει τα υδρόβια πτηνά παίζοντας κατά μήκος της ακτής και στη συνέχεια να τα ανακτά. Αναγνωρίστηκε ως ξεχωριστή ράτσα από τον Καναδικό Κυνολογικό Όμιλο το 1945. Αναγνωρίστηκε επίσημα από τον Διεθνή Κυνολογικό Όμιλο (FCI) το 1981. Κατατάχθηκε στην Ομάδα 8 (Retriever, Flushing Dogs, Water Dogs), Τμήμα 1 (Retriever), με το Πρότυπο Αρ. 312.

## Εκπαίδευση και κοινωνικοποίηση
Τα Νόβα Σκότια Ντακ Τόλινγκ Ριτρίβερ είναι εξαιρετικά έξυπνα, ενεργητικά και εκπαιδεύσιμα, αλλά απαιτούν έγκαιρη, συνεπή κοινωνικοποίηση (από 3 έως 12 εβδομάδες) για να διαχειριστούν τη φυσική τους επιφυλακτικότητα απέναντι στους ξένους. Είναι ευαίσθητα, απαιτούν θετική, βασισμένη στην ανταμοιβή εκπαίδευση και, όταν κοινωνικοποιηθούν σωστά, είναι εξαιρετικά με τα παιδιά και άλλα σκυλιά. Η εκπαίδευση θα πρέπει να επικεντρώνεται στη διοχέτευση της υψηλής επιθυμίας τους για κυνήγι θηράματος και της ανάγκης τους να έχουν κάποια «δουλειά», χρησιμοποιώντας δραστηριότητες όπως περπάτημα, υπακοή, ευκινησία ή κολύμπι.

## Υγεία
Τα Νόβα Σκότια Ντακ Τόλινγκ Ριτρίβερ είναι γενικά υγιή, δραστήρια σκυλιά με διάρκεια ζωής 12-14 ετών, αλλά έχουν περιορισμένη γονιδιακή δεξαμενή και είναι επιρρεπή σε συγκεκριμένες αυτοάνοσες, οφθαλμικές και οστικές παθήσεις. Βασικές ανησυχίες περιλαμβάνουν τη νόσο του Addison, την Προοδευτική Ατροφία του Αμφιβληστροειδούς (PRA), και τη δυσπλασία του ισχίου.

## Παραπομπές


Κατηγορία:Φυλές σκύλων
Δύο Εισαγγελείς

Το ***Δύο Εισαγγελείς*** (Γερμανικά: *Zwei Staatsanwälte*) είναι ιστορική δραματική ταινία του 2025 σε σενάριο και σκηνοθεσία του Σεργκέι Λόζνιτσα, βασισμένη στην ομώνυμη νουβέλα του Γκεόργκι Ντεμίντοφ. Με πρωταγωνοστές τους Αλεξάντρ Κουζνέτσοφ και Αλεξάντρ Φιλιππένκο, η ταινία ακολουθεί έναν νεαρό Σοβιετικό εισαγγελέα που αναζητά δικαιοσύνη για έναν πολιτικό κρατούμενο κατά την διάρκεια της Μεγάλης Εκκαθάρισης του Ιωσήφ Στάλιν.

Η ταινία έκανε την παγκόσμια πρεμιέρα της στο βασικό διαγωνιστικό κομμάτι του Φεστιβάλ Κινηματογράφου Καννών 2025 στις 14 Μαΐου 2025, οπού κέρδισε το Βραβείο Φρανσουά Σαλέ. Κυκλοφόρησε στους κινηματογράφους στην Γερμανία από την Progress στις 19 Φεβρουαρίου 2026.

## Ηθοποιοί και χαρακτήρες
* Αλέξαντρ Κουζνέτσοφ ως Κόρνιεβ, νεαρός Σοβιετικός εισαγγελέας
* Αλεξάντρ Φιλιππένκο ως Στέπνιεκ / Πέγκλεγκ, Παλαιός Μπολσεβίκος που έχει φυλακιστεί άδικα στο Μπριάνσκ και βετεράνος του Α΄ Παγκοσμίου Πολέμου στη Μάχη του Κόβελ-Στανισλάβ
* Ανατολίι Μπέλο ως Αντρέι Βισίνσκι, Γενικός Εισαγγελέας της Σοβιετικής Ένωσης
* Αντρίς Κέις
* Βιτάουτας Κανιουσόνις
* Βαλεντίν Νοβοπόλσκι
* Ντμίτρι Ντενισιούκ

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Γαλλικές ταινίες
Κατηγορία:Γαλλικές δραματικές ταινίες
Κατηγορία:Γερμανικές ταινίες
Κατηγορία:Γερμανικές δραματικές ταινίες
Κατηγορία:Ολλανδικές ταινίες
Κατηγορία:Ολλανδικές δραματικές ταινίες
Κατηγορία:Ρουμανικές ταινίες
Κατηγορία:Ρουμανικές δραματικές ταινίες
Κατηγορία:Ρωσόφωνες ταινίες
Ιωάννης ντε Μόουμπρεϋ, 4ος δούκας του Νόρφολκ

μικρογραφία|300εσ|'''Αριστερά''': η λαίδη Ελισάβετ Τάλμποτ, σύζυγος του Ιωάννη ντε Μόουμπρεϋ 4ου δούκα του Νόρφολκ (1444–1476). Στο χιτώνα της εικονίζονται τα πατρικά της οικόσημα των Τάλμποτ, και στον μανδύα της εικονίζεται ο θυρεός του Θωμά του Μπράδερτον 1ου κόμη του Νόρφολκ, νεότερου γιου του βασιλιά Εδουάρδου Α΄, και πρόγονο του δούκα του Νόρφολκ. Κάτω αναγράφεται στα λατινικά: ''Elizabeta nat(a) Talbot, ducissa Norfoltia'' («Ελισάβετ γεννημένη ως Τάλμποτ, δούκισσα του Νόρφολκ»). Βιτρώ στην εκκλησία της Αγίας Τριάδας, Λονγκ Μέλφορντ, Σάφολκ.

Ο **Ιωάννης ντε Μόουμπρεϋ, 4ος δούκας του Νόρφολκ**, αγγλ.: *John de Mowbray, 4th Duke of Norfolk * (18 Οκτωβρίου 1444) 14 Ιανουαρίου 1476), γνωστός ως **1ος κόμης του Σάρεϋ** μεταξύ 1451 και 1461, ήταν ο μοναχογιός του Ιωάννη ντε Μόουμπρεϋ 3ου δούκα του Νόρφολκ και της Ελεονώρας Μπουρσιέ. Οι γονείς της μητέρας του ήταν ο Γουλιέλμος Μπουρσιέ, κόμης του Ε και η Άννα του Γκλόστερ, κόρης του Θωμά του Γούντστοκ

Το 1451 η κομητεία του Σάρεϋ αναβίωσε γι' αυτόν. Ο Μόουμπρεϋ καταγόταν από μία αδελφή του τελευταίου κόμη της προηγούμενης δημιουργίας.

Το 1461 διαδέχθηκε τον πατέρα του ως 4ος δούκας του Νόρφολκ και κληρονομικός κόμης Μάρσαλ . Συνέχισε τις προσπάθειες τού πατέρα του να καταλάβει το Κάστρο του Κάιστερ, καταλαμβάνοντας τελικά τον Σεπτέμβριο του 1469 μετά από πολιορκία. Ο Τζον Πάστον είχε κληρονομήσει το Κάιστερ από τον Ιωάννη Φάστολφ το 1459, και ήταν υπεύθυνος για την άμυνά του.  Αν και ο Πάστον ήταν στην υπηρεσία του Μόουμπρεϋ για αρκετά χρόνια, ο Μόουμπρεϋ επέδειξε αξιοσημείωτη σκληρότητα στη διεξαγωγή της πολιορκίας, κατά την οποία σκοτώθηκε ένας Ντωμπενέ, ένας μακροχρόνιος υπηρέτης των Πάστον. Υπό την πίεση της Εκκλησίας, ο Νόρφολκ τουλάχιστον χορήγησε στους άλλους υπερασπιστές ασφαλή διέλευση. Το 1476 μέσα σε μία ημέρα από το τέλος του Νόρφολκ, η οικογένεια Πάστον πήρε πίσω το Κάιστερ.

Ο Νόρφολκ χρίστηκε Ιππότης της Περικνημίδος το 1472. Απεβίωσε πολύ ξαφνικά, έχοντας προφανώς καλή υγεία την προηγούμενη μέρα.

Νυμφεύτηκε την Ελισάβετ Τάλμποτ, κόρη του Ιωάννη Τάλμποτ 1ου κόμη του Σριούσμπερι, και της 2ης συζύγου του, λαίδης Μαργαρίτας Μπωσάμπ. Απέκτησαν μόνο ένα παιδί, την:
* Άννα, και έτσι η δημιουργία του δουκάτου το 1397 έπαψε να ισχύει μετά το τέλος εκείνου. Η Άννα, η οποία ήταν μόλις 3 ετών όταν απεβίωσε ο πατέρας της, κληρονόμησε την κομητεία, τις εκτεταμένες εκτάσεις και τον πλούτο του.  Παντρεύτηκε τον Ριχάρδο του Σριούσμπερι δούκα της Υόρκης, γιο του Εδουάρδου Δ΄ της Αγγλίας.

Το δουκάτο αναδημιουργήθηκε το 1481, και ξανά το 1483. Η δημιουργία του 1483 επιβιώνει μέχρι σήμερα, παρά τις δύο περιόδους απώλειας. 

## Πρόγονοι

## Αναφορές




## Βιβλιογραφία
*  (the fourth duke is discussed at the end of his father's article)
* 

Κατηγορία:Τάγμα της Περικνημίδας
Κατηγορία:Οικογένεια Μόουμπρεϋ
Ματέο Ρόσι

Ο **Ματέο Ρόσι** (*Matteo Rossi*, γεννημένος στις 9 Ιουλίου 1986) είναι πολιτικός από τον Άγιο Μαρίνο και πρώην ποδοσφαιριστής, ο οποίος υπηρετεί ως Κυβερνών Διοικητής από την 1η Οκτωβρίου 2025 μαζί με τον Λορέντσο Μπούλι. Είναι μέλος του Κόμματος Σοσιαλιστών και Δημοκρατών (PSD) και στο παρελθόν έπαιξε ποδόσφαιρο για τις ΦΚ Ντομανιάνο, ΣΠ Τρε Πέννε και ΣΚ Φαετάνο.

## Βιογραφία
Ο Ρόσι γεννήθηκε στις 9 Ιουλίου 1986. Φοίτησε στο Πανεπιστήμιο της Μπολόνια στην Ιταλία, από όπου αποφοίτησε το 2011 με πτυχίο στις επιστήμες επικοινωνίας. Έχει δύο παιδιά. Ο Ρόσι έχει αγωνιστεί ως ποδοσφαιριστής στη θέση του μέσου. Έπαιξε για την ΦΚ Ντομανιάνο από το 2005 έως το 2007, για την ΣΠ Τρε Πέννε από το 2007 έως το 2016 και για την ΣΚ Φαετάνο από το 2016 έως το 2017. Ως παίκτης της ΣΠ Τρε Πέννε, ήταν μέλος δύο ομάδων που κατέκτησαν το πρωτάθλημα το 2012 και το 2013, ενώ κέρδισε και ένα ομοσπονδιακό τρόπαιο. Ο Ρόσι έχει συμμετάσχει σε αγώνες του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ. Έχει αγωνιστεί με την Εθνική ομάδα Κ-19 του Αγίου Μαρίνου και την Εθνική ομάδα Κ-21 του Αγίου Μαρίνου. Ο Ρόσι είναι επίσης αθλητικός δημοσιογράφος και μέλος της Ένωσης Αθλητικού Τύπου του Αγίου Μαρίνου.

Ο Ρόσι έγινε μέλος του Κόμματος Σοσιαλιστών και Δημοκρατών (PSD) το 2012 και έχει διατελέσει πρόεδρος της παράταξης. Εξελέγη στο Μέγα και Γενικό Συμβούλιο το 2019 και επανεξελέγη το 2024. Είναι ο επικεφαλής της κοινοβουλευτικής ομάδας του PSD και μέλος της αντιπροσωπείας του Αγίου Μαρίνου στη Διακοινοβουλευτική Ένωση. Τον Αύγουστο του 2025 ο Ρόσι προτάθηκε από το κόμμα του για να υπηρετήσει ως ένας από τους επόμενους Κυβερνώντες Διοικητές, για τη θητεία από την 1η Οκτωβρίου 2025 έως την 1η Απριλίου 2026, υπηρετώντας μαζί με τον Λορέντσο Μπούλι του Χριστιανοδημοκρατικού Κόμματος του Αγίου Μαρίνου.

## Παραπομπές

Κατηγορία:Ηγέτες εν ενεργεία
Κατηγορία:Ποδοσφαιριστές από τον Άγιο Μαρίνο
Κατηγορία:Μέσοι ποδοσφαιριστές
Κατηγορία:Κυβερνώντες Διοικητές του Αγίου Μαρίνου
Κατηγορία:Απόφοιτοι του Πανεπιστημίου της Μπολόνια
Λορέντσο Μπούλι

Ο **Λορέντσο Μπούλι** (*Lorenzo Bugli*, γεννημένος στις 20 Φεβρουαρίου 1995) είναι πολιτικός από τον Άγιο Μαρίνο, ο οποίος υπηρετεί ως Κυβερνών Διοικητής από την 1η Οκτωβρίου 2025 μαζί με τον Ματέο Ρόσι. Είναι μέλος του Χριστιανοδημοκρατικού Κόμματος του Αγίου Μαρίνου. Σε ηλικία 31 ετών, είναι ο νεότερος εν ενεργεία αρχηγός κράτους στον κόσμο.

## Βιογραφία
Ο Μπούλι γεννήθηκε στις 20 Φεβρουαρίου 1995 στην Μπόργκο Ματζιόρε του Αγίου Μαρίνου. Κατέχει δίπλωμα λογιστικής. Έχει σπουδάσει στο Ινστιτούτο Φιλοσοφικών Σπουδών στο Λουγκάνο της Ελβετίας και εργάζεται στον ασφαλιστικό κλάδο. Εκτός πολιτικής, ο Μπούλι είναι οπαδός του ποδοσφαίρου και το 2025 έγινε πρόεδρος του συλλόγου ΣΣ Μουράτα.

Μέλος του Χριστιανοδημοκρατικού Κόμματος του Αγίου Μαρίνου (*Partito Democratico Cristiano Sammarinese*, PDCS), ο Μπούλι εισήλθε στην πολιτική το 2013. Έθεσε υποψηφιότητα για το δημοτικό συμβούλιο της Πόλης του Αγίου Μαρίνου το 2014, με πρόγραμμα τη μετεγκατάσταση της υγειονομικής κλινικής της πόλης, την αύξηση του Wi-Fi και την παροχή υποστήριξης για εκδηλώσεις που λαμβάνουν χώρα στην πόλη. Εξελέγη όντας μόλις 18 ετών τότε. Ο Μπούλι υπηρέτησε πέντε χρόνια ως πρόεδρος της Νεολαίας των Χριστιανοδημοκρατών στον Άγιο Μαρίνο και το 2019 εξελέγη στο Μέγα και Γενικό Συμβούλιο. Επίσης, υπηρετεί ως μέλος του διοικητικού συμβουλίου του κόμματός του από το 2017.

Ο Μπούλι έχει διατελέσει πρόεδρος της αντιπροσωπείας του Αγίου Μαρίνου στη Διακοινοβουλευτική Ένωση και αντιπρόεδρος της *Internazionale Democratica Centrista* (Κεντρώα Δημοκρατική Διεθνής), βοηθώντας επίσης στη δημιουργία της πτέρυγας νεολαίας της τελευταίας. Είναι μέλος της Μικτής Επιτροπής για τη Συμφωνία Σύνδεσης με την Ευρωπαϊκή Ένωση. Το 2024 επανεξελέγη στο Μέγα και Γενικό Συμβούλιο.

Στις 10 Σεπτεμβρίου 2025 προτάθηκε ομόφωνα από το κόμμα του για να υπηρετήσει ως ένας από τους επόμενους Κυβερνώντες Διοικητές, μαζί με τον Ματέο Ρόσι του Κόμματος Σοσιαλιστών και Δημοκρατών (PSD). Η θητεία του ως Κυβερνών Διοικητής ξεκίνησε την 1η Οκτωβρίου και αναμένεται να διαρκέσει έως την 1η Απριλίου 2026.

## Παραπομπές

Κατηγορία:Ηγέτες εν ενεργεία
Κατηγορία:Κυβερνώντες Διοικητές του Αγίου Μαρίνου
Απόσταση σημείου από επίπεδο

Στην στερεομετρία, η **απόσταση ενός σημείου από ένα επίπεδο** είναι το ελάχιστο μήκος ενός ευθυγράμμου τμήματος που συνδέει το σημείο με ένα σημείο του επιπέδου. Η απόσταση αυτή είναι ίση με την απόσταση του σημείου από την ορθή προβολή του στο επίπεδο.

## Διανυσματική εξίσωση
Έστω ένα σημείο \mathbf{p} και ένα επίπεδο με διανυσματική εξίσωση 
:\mathbf{n} \cdot \mathbf{x} = h 
όπου \mathbf{n} είναι ένα διάνυσμα και h ένας πραγματικός αριθμός. Τότε, η απόσταση του σημείου από το επίπεδο είναι 
:d = \frac{\| \mathbf{n} \|},
όπου | \cdot | είναι η απόλυτη τιμή και \| \cdot \| είναι το μέτρο του διανύσματος.
{\|\mathbf{n} \|},
και καθώς είναι σημείο του επιπέδου
:\mathbf{n} \cdot \mathbf{p}' = h.
Συνδυάζοντας τις δύο σχέσεις έχουμε ότι 
:h = \mathbf{n} \cdot \left(\mathbf{p} - d \cdot \frac{\mathbf{n}}{\|\mathbf{n} \|} \right) = \mathbf{n} \cdot \mathbf{p} - d \cdot \mathbf{n} \cdot \frac{\mathbf{n}}{\|\mathbf{n} \|} = \mathbf{n} \cdot \mathbf{p} - d \cdot \|\mathbf{n} \|,
δηλαδή 
:d = \frac{\mathbf{n} \cdot \mathbf{p} - h}{\| \mathbf{n} \|}.
}}
**Σημείωση:** Άμα θεωρήσουμε το κανονικοποιημένο διάνυσμα \hat{\mathbf{n}} = \tfrac{\mathbf{n}}{\|\mathbf{n} \|}, τότε ο παραπάνω τύπος απλοποιείται σε 
:d = |\hat{\mathbf{n}} \cdot \mathbf{p} - h|.

## Αναλυτική γεωμετρία
Έστω ένα επίπεδο με εξίσωση 
:Ax + By + \mathit{\Gamma}z = \mathit{\Delta},
και ένα σημείο {\rm P} = (x_{\rm P}, y_{\rm P}, z_{\rm P}). Τότε η απόσταση του από το επίπεδο είναι ίση με
:d = \frac{\sqrt{A^2 + B^2 + \mathit{\Gamma}^2}}.

## Δείτε επίσης
* Επίπεδο
* Ορθή προβολή

## Παραπομπές


Κατηγορία:Στερεομετρία
Κατηγορία:Ευθείες
Μεσοπαράλληλο επίπεδο

Στην στερεομετρία, το **μεσοπαράλληλο επίπεδο** δύο παράλληλων επιπέδων είναι το επίπεδο που είναι παράλληλο σε αυτά και ισαπέχει από αυτά.

Η κύρια ιδιότητα του μεσοπαράλληλου επιπέδου είναι ότι είναι ο γεωμετρικός τόπος των σημείων που ισαπέχουν από τα δύο παράλληλα επίπεδα. Γενικεύει τον όρο της μεσοπαράλληλης ευθείας από την επιπεδομετρία.

## Το μεσοπαράλληλο επίπεδο ως γεωμετρικός τόπος

 = \frac{\sqrt{A^2 + B^2 + \mathit{\Gamma}^2}}, 
ή ισοδύναμα
:|Ax_{\rm P} + By_{\rm P} + \mathit{\Gamma}z_{\rm P} - \mathit{\Delta}_1| = |Ax_{\rm P} + By_{\rm P} + \mathit{\Gamma}z_{\rm P} - \mathit{\Delta}_2|.
Καθότι τα επίπεδα δεν ταυτίζονται δηλαδή \mathit{\Delta}_1 \neq \mathit{\Delta}_2 αυτή είναι ισοδύναμη με
:Ax_{\rm P} + By_{\rm P} + \mathit{\Gamma}z_{\rm P} - \mathit{\Delta}_1 = Ax_{\rm P} + By_{\rm P} + \mathit{\Gamma}z_{\rm P} - \mathit{\Delta}_2,
δηλαδή 
:Ax_{\rm P} + By_{\rm P} + \mathit{\Gamma}z_{\rm P} = \frac{\mathit{\Delta}_1 + \mathit{\Delta}_2}{2}.
Άρα ένα σημείο ισαπέχει από τα δύο επίπεδα αν και μόνο αν ανήκει σε αυτό το επίπεδο που είναι παράλληλο στα δύο αρχικά.
}}

## Αναλυτική γεωμετρία
Έστω δύο παράλληλα επίπεδα με εξισώσεις 
:Ax + By + \mathit{\Gamma}z = \mathit{\Delta}_1
και 
:Ax + By + \mathit{\Gamma}z = \mathit{\Delta}_2.

Τότε η εξίσωση του μεσοπαράλληλου επιπέδου είναι 
:Ax + By + \mathit{\Gamma}z = \mathit{\Delta},
όπου 
:\mathit{\Delta} = \frac{\mathit{\Delta}_1 + \mathit{\Delta}_2}{2}.

## Δείτε επίσης
* Μεσοπαράλληλη ευθεία
* Παράλληλα επίπεδα

## Παραπομπές


Κατηγορία:Γεωμετρικοί τόποι
Κατηγορία:Στερεομετρία
Όταν ήταν ευτυχισμένος

Το **Όταν ήταν ευτυχισμένος** είναι ιστορικό μυθιστόρημα του Έλληνα συγγραφέα Πολυχρόνη Κουτσάκη με θέμα τη ζωή του Ελευθέριου Βενιζέλου. Κυκλοφόρησε σε πρώτη έκδοση το 2013 από τις Εκδόσεις Πατάκη, ενώ το 2017 πραγματοποιήθηκε η τέταρτη έκδοση του έργου. Το μυθιστόρημα διατίθεται και σε μορφή ηλεκτρονικού βιβλίου, ενώ αποτελεί διασκευή του ομώνυμου θεατρικού έργου του ίδιου συγγραφέα, το οποίο βραβεύτηκε από το Υπουργείο Πολιτισμού το 2005 με το Β' Κρατικό Βραβείο Θεατρικού Έργου.

## Υπόθεση
Το *Όταν ήταν ευτυχισμένος* αφηγείται, μέσα από τη φόρμα του ιστορικού μυθιστορήματος, τη διαδρομή και τη δράση του Ελευθέριου Βενιζέλου, έχοντας ως καθοριστικό σημείο αναφοράς τον θάνατο της πρώτης του συζύγου. Η αφήγηση πλέκει τη μυθοπλασία με τεκμηριωμένα ιστορικά γεγονότα, διατηρώντας ακέραιη τη βαρύτητα της εποχής. Ο συγγραφέας, πολυβραβευμένος στην Ελλάδα και το εξωτερικό, αξιοποιεί τη βαθιά γνώση της ιστορίας και το εκτενές ερευνητικό του υπόβαθρο για να προσεγγίσει όχι μόνο τον πολιτικό αλλά και τον άνθρωπο Βενιζέλο. Εστιάζοντας σε μια κομβική στιγμή της ζωής του, αναδεικνύει τη μετάβαση από την προσωπική απώλεια στη διαμόρφωση της εμβληματικής του φυσιογνωμίας. Η κρίσιμη αυτή καμπή αποδίδεται μέσα από μια έντονα συγκινητική και θεατρικής δύναμης σκηνή, που ξεχωρίζει για την αφηγηματική της αρτιότητα.

## Παρουσιάσεις του βιβλίου
Η παρουσίαση του βιβλίου πραγματοποιήθηκε τον Οκτώβριο του 2013 στο Μέγαρο Μουσικής Αθηνών από τις Εκδόσεις Πατάκη. Το βιβλίο παρουσίασαν ο συγγραφέας - βουλευτής Μίμης Ανδρουλάκης και ο γενικός διευθυντής του ιδρύματος «Ελευθέριος Κ. Βενιζέλος» Νίκος Παπαδάκης, ενώ ο ηθοποιός και σκηνοθέτης Κώστας Αρζόγλου διάβασε αποσπάσματα του έργου.

Το βιβλίο παρουσιάστηκε και στο Ηράκλειο Κρήτης, στο Αμφιθέατρο Γιάννη Περτσελάκη του Ιστορικού Μουσείου Κρήτης, στις 12 Φεβρουαρίου 2014 και η υποδοχή από τον πνευματικό κόσμο του Ηρακλείου υπήρξε πάρα πολύ θερμή.

## Διακρίσεις
Το Εθνικό Ίδρυμα Ερευνών και Μελετών «Ελευθέριος Κ. Βενιζέλος» τίμησε τον Πολυχρόνη Κουτσάκη ως εταίρο (Fellow) του ιδρύματος, για την προσφορά του στους σκοπούς του ιδρύματος μέσα από την συγγραφή του μυθιστορήματος *Όταν ήταν ευτυχισμένος* και του ομότιτλου θεατρικού έργου.

## Παραπομπές


## Εξωτερικοί σύνδεσμοι

Κατηγορία:Ελληνικά μυθιστορήματα
Κατηγορία:Μυθιστορήματα του 2013